钦定古今图书集成/理学汇编/学行典/第245卷 > 李汝英
## 钦定古今图书集成/理学汇编/学行典/第245卷 > 李汝英

按《青州府志》：“李汝英，字超寰，寿光人。举天启甲子乡
试。学有源本，析箸以丰。让其兄，乐施予，宗戚待以举
火。邑令李侯死于官，给棺木含殓。原聘苏氏女，以疮
疾议绝。英卒娶，恩礼有加焉。尝置妾，已纳聘，知为大
使，黄氏女退还，不取直，邑人义之。训两子，先后成进
士。长子适，历任内黄湘阴令。仲子迥，累官至中书舍”
人。